b'\n_START_ARTICLE_\nITZY\n_START_SECTION_\nPred debijem\n_START_PARAGRAPH_\nChaeryeong je bila leta 2013 udele\xc5\xbeenka na dogodku K-pop Star 3. Leta 2015 je tekmovala v \xc5\xa1ovu agencije JYP z naslovom Sixteen, vendar ji cilja, postati \xc4\x8dlanica zmagovalne skupine Twice, ni uspelo dose\xc4\x8di._NEWLINE_Ryujin se je udele\xc5\xbeila \xc5\xa1ova agencije JTBC z naslovom Mix Nine. Leta 2018 ga je med dekleti kon\xc4\x8dala kot prva. V finalnem tekmovanju med ekipama devetih fantov in devetih deklet so zmagali prvi._NEWLINE_Yeji je tekmovala v seriji The Fan, a je bila izlo\xc4\x8dena v peti epizodi._NEWLINE_Vse \xc4\x8dlanice razen Lie so se leta 2017 udele\xc5\xbeile resni\xc4\x8dnostnega \xc5\xa1ova Stray Kids mre\xc5\xbee Mnet, kjer so tvorile projektno ekipo proti fantovski skupini Stray Kids.\n_START_SECTION_\n2019: Debi\n_START_PARAGRAPH_\n20. januarja 2019 je agencija JYP Entertainment izdala uvodni film, ki je predstavil novo skupino pod svojim okriljem, ITZY. To je prva dekli\xc5\xa1ka skupina agencije JYP Entertainment po Twice. _NEWLINE_24. januarja so z agencije razkrili, da bo skupina debitirala z mini albumom "IT\'z Different". 11. februarja je iz\xc5\xa1el napovednik za glavni singl albuma z naslovom "Dalla Dalla". Videospot je iz\xc5\xa1el 11. februarja, mini album pa 12. Na izid albuma je skupina odpela tudi svoj prvi koncert v \xc5\xbeivo.'